smcproject/ml-wiki-sentences huggingface dataset:
ഇവയ്ക്ക് പുറത്ത് റൈബോസോമുകൾ പറ്റിപ്പിടിച്ചിരിപ്പുണ്ടെങ്കിൽ അവ റഫ് (പരുക്കൻ) എൻഡോപ്ലാസ്മിക് റെട്ടിക്കുലമായും (RER) ഇല്ലാത്തവ സ്മൂത്ത് എൻഡോപ്ലാസ്മിക് റെട്ടിക്കുലമായും (SER) അറിയപ്പെടുന്നു.
കോശത്തിന് ദൃഢതയും ആകൃതിയും നൽകുന്നതിനാൽ കോശാസ്ഥികൂടം എന്നും അറിയപ്പെടുന്നു.
ജൈവകണങ്ങൾ
സസ്യകോശത്തിലെ നിറമുള്ളതോ ഇല്ലാത്തതോ ആയ കണങ്ങളാണിവ.
പ്രകാശസംശ്ലേഷണത്തിന് സഹായിക്കുന്ന ഹരിതകണം ഉദാഹരണം.
ഇതിനുതകത്തക്ക വിധത്തിൽ ഇവയിൽ നിശ്ചിതമായ വർണ്ണകങ്ങളുണ്ട്.
ഹരിതകം എ, ഹരിതകം ബി, സാന്തോഫിൽ, കരോട്ടിൻ, ആന്തോസയാനിൻ എന്നിവ ഉദാഹരണം.
ലൈസോസോം
കോശത്തിനുള്ളിലുള്ള രാസാഗ്നി വാഹികളായ ഘടനകളാണിവ.
കോശത്തിനുള്ളിലെത്തുന്ന അന്യപദാർത്ഥങ്ങളായ വൈറസുകൾ , ബാക്ടീരിയ , ഭക്ഷ്യതൻമാത്രകൾ, നശിപ്പിക്കപ്പെടേണ്ട കോശങ്ങൾ എന്നിവയെ ശിഥിലീകരിക്കുന്നതിനുള്ള രാസാഗ്നികളാണ് ഇവയ്ക്കുള്ളത്.
സസ്യകോശങ്ങളിൽ ഇവയില്ല.
പകരം ഫേനങ്ങളാണ് സസ്യകോശങ്ങളിൽ ലൈസോസോമിനുതുല്യമായ പ്രവർത്തനം നടത്തുന്നത്.
ഗോൾഗിവസ്തുക്കൾ
കോശദ്രവ്യത്തിലെ സ്തരപാളികളായോ ബലൂൺ രൂപത്തിലോ കാണപ്പെടുന്ന ഇവ സ്രവണസശേഷിയുള്ള കോശാംഗമാണ്.
മാംസ്യങ്ങളേയും കൊഴുപ്പുകളേയും പാക്കേജുകളിലാക്കുന്ന ഭാഗമാണിത്.
സെൻട്രോസോം
കോശദ്രവ്യത്തിനകത്ത് രണ്ട് സെൻട്രിയോളുകൾ ഉൾക്കൊള്ളുന്ന ഭാഗമാണിത്.
ഈ സെൻട്രിയോളുകളിൽ നിന്നാണ് കോശവിഭജന സമയത്ത് ജന്തുകോശങ്ങളിൽ കീലതന്തുക്കൾ അഥവാ സ്പിൻഡിൽ ഫൈബറുകൾ രൂപപ്പെടുന്നത്.
സൈറ്റോസ്കെലിട്ടണിന്റെ ഭാഗമായ മൈക്രോട്യൂബ്യൂളുകളെ രൂപപ്പെടുത്തുന്ന ഭാഗമാണിത്.
ഫംഗസ് കോശങ്ങളിലും ആൽഗ കോശങ്ങളിലും ഇവ കാണപ്പെടുന്നു.
ഫേനങ്ങൾ
സസ്യകോശത്തിൽ ആഹാരപദാർത്ഥങ്ങളേയും വിസർജ്യവസ്തുക്കളേയും ശേഖരിക്കുന്ന ഭാഗമാണിത്.
ജലത്തെ ശേഖരിക്കുന്നതിനും ഇവ സഹായിക്കുന്നു.
സസ്യകോശങ്ങളിൽ വളരെ വലിപ്പമേറിയ ഫേനങ്ങളുണ്ട്.
ജന്തുകോശങ്ങളിൽ ഇവ ചെറുതായിരിക്കും, ചിലപ്പോൾ കാണപ്പെടുകയുമില്ല.
ക്രോമസോം ഡി.എൻ.എ
ജീവകോശങ്ങളുടെ അടിസ്ഥാന ജനിതകഘടകമാണ് ന്യൂക്ളിക് അമ്ലങ്ങൾ.
ഇവ രണ്ട് തരമുണ്ട്, ഡി ഓക്സിറൈബോന്യൂക്ളിക് ആസിഡും റൈബോന്യൂക്ളിക് ആസിഡും.
ചുറ്റുഗോവണിയുടെ രൂപമാണ് ഡി ഓക്സിറൈബോന്യൂക്ളിക് ആസിഡിന്.
ഇതിനെ വാട്സൻ ആന്റ് ക്രീക്ക് മോഡൽ എന്നു പറയുന്നു.
ഇത് കണ്ടു പിടിച്ചത് 1953 ലാണ്.
ജനിതകവിവരങ്ങൾ സൂക്ഷിച്ചിരിക്കുന്നത് മർമ്മത്തിനുള്ളിലുള്ള ഡി. എൻ. എ യിൽ ആണ്.
യൂകാരിയോട്ടിക് കോശങ്ങൾക്ക് മാത്രമുള്ള ജനിതകവിവരകേന്ദ്രമാണ് കോശമർമ്മം.
യൂകാരിയോട്ടിക് കോശങ്ങളിലെ ഏറ്റവും സ്പഷ്ടമായ കോശാംഗമാണ് ഇത്.
കോശത്തിൽ ക്രോമസോമുകൾ സ്ഥിതി ചെയ്യുന്ന മർമ്മത്തിനകത്ത് വച്ചാണ് ഡി.എൻ.എ വിഭജനം (DNA replication), ആർ.എൻ.എ നിർമ്മാണം (RNA synthesis) അഥവാ ട്രാൻസ്ക്രിപ്ഷൻ  (transcription) എന്നീ ധർമ്മങ്ങൾ നടക്കുന്നത്.
മർമ്മദ്രവ്യത്തിനുള്ളിൽ ക്രോമസോമുകൾ ക്രൊമാറ്റിൻ ജാലികയായി നീണ്ടുചുരുണ്ട് കാണപ്പെടുന്നു.
കോശവിഭജനത്തിനുമുമ്പ് ഇവ കുറുകിത്തടിച്ച് ക്രോമസോമുകളായിമാറുന്നു.
മർമദ്രവ്യത്തിനകത്താണ് മർമ്മകം എന്ന ഭാഗമുള്ളത്.
ഇത് ആർ.എൻ.എ ഉൾപ്പെട്ട ഭാഗമാണ്.
ഗോളാകൃതിയിലുള്ള മർമ്മം, കോശദ്രവ്യത്തിൽ നിന്നും മർമ്മാവരണത്താൽ വേർതിരിയ്ക്കപ്പെട്ടിരിയ്ക്കുന്നു.
മർമ്മാവരണം, ഡി.എൻ.എ യുടെ  ഘടനയ്ക്കും അതിന്റെ സംസ്കരണത്തിനും ഹാനികരമായ തന്മാത്രകളിൽ നിന്നും അതിനെ അകറ്റിനിർത്തി സംരക്ഷിയ്ക്കുന്നു.
പ്രോകാരിയോട്ടിക് കോശങ്ങളിൽ ഡി.എൻ.എ സംസ്കരണം നടക്കുന്നത് കോശദ്രവ്യത്തിനകത്ത് തന്നെ വച്ചാണ്.
സസ്യകോശം
സസ്യകോശങ്ങളുടെ കോശഭിത്തി നിർമ്മിച്ചിരിക്കുന്നത് സെല്ലുലോസ് കൊണ്ടാണ്.
ഇതുകൂടാതെ സസ്യകോശത്തിൽ പ്രകാശസംശ്ലേഷണത്തിന് ആവശ്യമായ ഹരിതകണവും‍ ഫേനരസവും നിറഞ്ഞ ഫേനവും കാണുന്നു ..
ജന്തുകോശം
ഏകകോശ, ബഹുകോശരൂപങ്ങളുള്ള ജന്തുകോശത്തിൽ ഹരിതകണങ്ങളോ വലിയ ഫേനങ്ങളോ കേശഭിത്തിയോ ഇല്ല.
എന്നാൽ കോശ വിഭജനത്തിന് ഉതകുന്ന സെൻട്രോസോം, ദഹനരസങ്ങൾ അടങ്ങിയ ലൈസോസോം എന്നിവ ഇവയിലുണ്ട്.
കോശവിഭജനം
ഒരു കോശം രണ്ടായി വിഭജിക്കുന്ന പ്രക്രിയയാണ് കോശവിഭജനം.
ഇത് രണ്ടുതരത്തിലുണ്ട്, ക്രമഭംഗവും ഊനഭംഗവും .
ഒരു കോശത്തിൽ നിന്ന് അതിലുള്ളത്ര ക്രോമസോം സംഖ്യയോടുകൂടി പുതിയ രണ്ട് പുത്രികാ കോശങ്ങളുണ്ടാകുന്നു എങ്കിൽ അത്തരം കോശവിഭജനമാണ് ക്രമഭംഗം.
എന്നാൽ മാതൃകോശത്തിലുള്ളതിന്റെ പകുതി ക്രോമസോം എണ്ണം മാത്രമുള്ള പുത്രികാകോശങ്ങളെ രൂപപ്പെടുത്തുന്ന കോശവിഭജനമാണ് ഊനഭംഗം.
ഊനഭംഗം വഴിയാണ് ബീജകോശങ്ങൾ രൂപപ്പെടുന്നത്.
ഏതു കോശമായും മാറാൻ കഴിവുള്ള സവിശേഷകോശങ്ങളാണ് വിത്തുകോശങ്ങൾ .
ഇവ മൂലകോശങ്ങളെന്നും അറിയപ്പെടുന്നു .
ദീർഘ മായ വൈവിധ്യവൽക്കരണ പ്രക്രിയയിലൂടെയാണ് വിത്തുകോശങ്ങൾ മറ്റു കോശങ്ങളായി രൂപാന്തരപ്പെടുന്നത് .
വിത്തുകോശങ്ങൾക്കു വിഭജനത്തിലൂടെ മറ്റു കോശങ്ങളായി മാറാനോ വിത്തുകോശങ്ങൾ തന്നെയായി തുടരാനോ ഉള്ള കഴിവുണ്ട് .
കലക ളിലെ കോശങ്ങൾ നശിക്കുമ്പോൾ അവയ്ക്കു പകരം പുതിയ കോശ ങ്ങൾ രൂപപ്പെടുന്നത് ഇവയിൽനിന്നാണ് .
മജ്ജ , ത്വക്ക് , അന്നപഥം മുതലായ ശരീരഭാഗങ്ങളിലെല്ലാം വിത്തുകോശങ്ങളുണ്ട് .
ഗവേഷണശാലകളിലെ സവിശേഷ സാഹചര്യങ്ങളിൽ വിത്തുകോശ ങ്ങളിൽനിന്ന് അഭിലഷണീയ കോശങ്ങൾ രൂപപ്പെടുത്താൻ ഇന്ന് ശാസ്ത്ര ലോ ക ത്തിനു കഴിയും .
രക്താർബു ദം , പ്രമേ ഹം , പാർക്കിൻസൺസ് രോഗം എന്നിവയുടെ ചികിത്സയിലും കൃത്രിമാ വയവങ്ങൾ രൂപപ്പെടുത്തുന്നതിലും വിത്തുകോശ ഗവേഷണം വൻമുന്നേറ്റമുണ്ടാക്കുമെന്നു പ്രതീക്ഷിക്കുന്നു.
കോശത്തിന്റെ ഉത്പത്തി
നിരവധി സിദ്ധാന്തങ്ങൾ ഭൂമുഖത്തെ ജീവോൽപത്തിയെക്കുറിച്ച് വിശദീകരിക്കുന്നു.
എ.ഐ. ഒപാരിൻ, ജെ.ബി.എസ്. ഹാൽഡേൻ എന്നിവർ ആവിഷ്കരിച്ച 'ജീവന്റെ രാസപരിണാമസിദ്ധാന്തം' സമുദ്രജലത്തിൽ കോടിക്കണക്കിന് വർഷങ്ങൾക്കുമുമ്പ് നിരവധി രാസപ്രവർത്തനങ്ങളിലൂടെ ആദിമജീവകോശം ആവിർഭവിച്ചു എന്ന് വിശദീകരിക്കുന്നു.
ഹാരോൾഡ് യൂറേ, സ്റ്റാൻലി മില്ലർ എന്നിവരുടെ പരീക്ഷണങ്ങളിലൂടെ ഈ സിദ്ധാന്തം കൂടുതൽ വിശ്വാസയോഗ്യമായിട്ടുണ്ട്.
അന്യഗ്രഹങ്ങളിൽ രൂപപ്പെട്ട ജീവൻ ഭൂമിയിലേയ്ക്കെത്തി എന്ന് വിശദീകരിക്കുന്ന പാൻസ്പേർമിയ സിദ്ധാന്തം ഉൽക്കകളിൽ ജൈവാംശം കണ്ടെത്തിയതിലൂടെയും അംഗീകരിക്കപ്പെട്ടിട്ടുണ്ട്.
ആദിമകോശങ്ങളുടെ രൂപവൽക്കരണത്തിലേയ്ക്ക് നയിച്ച രാസപ്രവർത്തനങ്ങളിൽ രാസത്വരകമായത് ആർ.എൻ.എ തൻമാത്രകൾ (റൈബോസൈമുകൾ) ആയിരുന്നു എന്ന് വിശദീകരിക്കുന്ന സിദ്ധാന്തമാണ് ആർ.എൻ.എ വേൾഡ് പരികല്പന.
കോശപരിണാമം
3.5 ദശലക്ഷം വർഷങ്ങൾക്കുമുമ്പ് രൂപപ്പെട്ട ആദിമകോശങ്ങൾ പരപോഷണം പ്രകടിപ്പിച്ചവയായിരുന്നു എന്ന് കണ്ടെത്തിയിട്ടുണ്ട്.
ഇത്തരം ആദിമകോശങ്ങളിൽ നിന്ന് പ്രോകാരിയോേട്ടുകളും യൂകാരിയോട്ടുകളും വികസിച്ചുവന്നു.
യൂകാരിയോട്ടുകൾ വികസിച്ചുവന്ന ജീവപരിണാമം വിശദീകരിക്കുന്നത് ലിൻ മാർഗുലിസ് മുന്നോട്ടുവച്ച 'എൻഡോസിംബയോണ്ട് സിദ്ധാന്തം' വഴിയാണ്.
ജീവപരിണാമം
കോശപരിണാമത്തിന്റെ തുടർച്ചയാണ് ജീവപരിണാമവും.
ഏകകോശജീവികളിൽ നിന്ന് ബഹുകോശജീവികൾ രൂപപ്പെടുന്ന വ്യക്തമായ ചിത്രം നൽകുന്നത് വർഗീകരണശാസ്ത്രപഠനങ്ങളാണ്.
ആധുനിക വർഗീകരണശാസ്ത്രം ജീവികളെ മൂന്ന് ഡൊമെയ്നുകളായി, അല്ലെങ്കിൽ ആറുകിങ്ഡങ്ങളായി തരംതിരിച്ചിരിക്കുന്നു.
കിങ്ഡം ബാക്ടീരിയ, ആർക്കിയ, പ്രോട്ടിസ്റ്റ, ഫംജൈ, പ്ലാൻറേ, ആനിമേലിയ എന്നിവയാണ് ആ വർഗീകരണ വിഭാഗങ്ങൾ.
അവലംബം ↑ Cell Movements and the Shaping of the Vertebrate Body in Chapter 21 of Molecular Biology of the Cell fourth edition, edited by Bruce Alberts (2002) published by Garland Science.
↑ Schopf, JW, Kudryavtsev, AB, Czaja, AD, and Tripathi, AB.
Evidence of Archean life: Stromatolites and microfossils.
Precambrian Research 158:141-155 1 2 ↑ ↑ Prokaryotes.
Newnes.
Apr 11, 1996.
ISBN 9780080984735 .
↑ http://www.bbc.co.uk/schools/gcsebitesize/science/add_edexcel/cells/cells1.shtml ↑ {{ cite web }} : Check date values in: | access-date= ( help ) ; External link in | publisher= ( help ) പുറത്തേക്കുള്ള കണ്ണികൾ
കോശജീവശാസ്ത്രം The generalized structure and molecular components of a cell
ജീവശാസ്ത്രത്തിന്റെ ഒരു ശാഖയാണ് കോശജീവശാസ്ത്രം.
ജീവന്റെ അടിസ്ഥാന ഘടകമെന്ന തരത്തിൽ കോശത്തിന്റെ ഘടന, ധർമ്മം  എന്നിവയെക്കുറിച്ച് പ്രതിപാദിക്കുന്ന മേഖലയാണ് ഇത്.
കോശ ഘടകങ്ങൾ, കോശാംഗങ്ങളുടെ ഘടന, അവയുടെ ക്രമീകരണം, ഭൗതികവും രാസികവുമായ സവിശേഷതകൾ, പരിസ്ഥിതിയുമായുള്ള ബന്ധം തുടങ്ങിയവയുടെ പഠനവും കോശജീവശാസ്ത്രം കൈകാര്യം ചെയ്യുന്നു.
കോശ ഘടനയുടെ പഠനം
കോശ ഘടനയെ പഠിക്കുമ്പോൾ തന്മാത്രാ തലത്തിലുള്ള ഗവേഷണം നടക്കുന്നു.
ജൈവികവും അജൈവികവുമായ ഘടകങ്ങൾ, ഹോർമോണുകൾ , ജലം തുടങ്ങിയവയുടെ സാന്നിദ്ധ്യവും പ്രവർത്തനവും പഠനവിധേയമാക്കുന്നു .
യൂകാരിയോട്ടുകൾ_പ്രോകാരിയോട്ടുകൾ
കോശങ്ങൾ ഘടനാപരമായി വളരെയധികം സവിശേഷതകൾ പ്രദർശിപ്പിക്കുന്നു.
പഠനസൗകര്യത്തിനായി അവയെ യൂക്കാരിയോട്ടുകൾ എന്നും പ്രോകാരിയോട്ടുകൾ എന്നും  രണ്ടായി തരം തിരിക്കാം.
കോശജീവശാസ്ത്രം പ്രധാനമായും പഠനവിധേയമാക്കുന്നത് യൂകാരിയോട്ടുകളെക്കുറിച്ചാണ്.
പ്രോകാരിയോട്ടുകളെക്കുറിച്ച് പഠനം നടക്കുന്നത് സൂക്ഷ്മജീവശാസ്ത്രം എന്ന മേഖലയിലാണ്.
പഠന സങ്കേതങ്ങൾ മൈക്രോസ്കോപ്പ് ഉപയോഗിച്ച്
വിവിധ തരം മൈക്രോസ്കോപ്പ് ഉപയോഗിച്ച് കോശ പഠനം നടത്തുന്നു.
ഒപ്റ്റിക്കൽ മൈക്രോസ്കോപ്പ് , ഇലക്ട്രോൺ മൈക്രോസ്കോപ്പ് , സ്കാനിംഗ് ഇലക്ട്രോൺ മൈക്രോസ്കോപ്പ് , ഫ്ലൂറസൻസ് മൈക്രോസ്കോപ്പ് , കോ-റിലേറ്റീവ് ലൈറ്റ്-ഇലക്ട്രോൺ മൈക്രോസ്കോപ്പ്, കോൺഫോക്കൽ മൈക്രോസ്കോപ്പ്എന്നിവ ഇതിൽ പ്രയോജനപ്പെടുത്തുന്നു.
ചിത്രശാല Honor Fell's cytology and embryology drawings Wellcome L0073426 പ്രശസ്തരായ കോശജീവശാസ്ത്രകാരന്മാർ ജീൻ ബാപ്റ്റിസ്റ്റ് കാർണോയ് പീറ്റർ അഗ്രേ ഗുണ്ടർ ബ്ലോബൽ റോബർട്ട് ബ്രൗൺ ജിയോഫ്രെ എം. കൂപ്പർ ക്രിസ്റ്റ്യൻ ഡെ ഡുവെ റോബർട്ട് ഹുക്ക് എച്ച്. റോബർട്ട് ഹോർവിറ്റ്സ് മാർക്ക് കിർഷ്ണർ ആന്റൺ വാൻ ലീവാൻഹോക്ക് ഇറ മെൽമൻ പീറ്റർ ഡി. മിച്ചൽ റുഡോൾഫ് വിർഷോ പോൾ നഴ്സ് ജാൻ ഇവാൻജെലിസ്റ്റ പർക്കിനെ ജോർജ്ജ് എമിൽ പലേദ് കീത്ത് ആർ. പോർട്ട‍ർ റേ റാപ്പപ്പോർട്ട് മൈക്കൽ സ്വാൻ റോഗർ റ്റ്സീൻ എഡ്മണ്ട് ബീച്ചർ വിൽസൺ കെന്നത്ത് ആർ. മില്ലർ മത്തിയാസ് ജേക്കബ് സ്ഷ്ലീഡൻ തിയോഡർ ഷ്വാൻ യോഷിനോറി ഓസുമി
ജമിസ് താ കാശീരി മൻസ് കശീർ നാട്യ അദാബുക് ത്വാരിഖ് ഇംഗ്ലീഷ് വിലാസം https://ml.wikipedia.org/wiki/Jamis_Ta_Kasheeri_Manz
ബഷീർ ബദർവാഹി രചിച്ച കശ്മീരി സാഹിത്യ നിരൂപണ ഗ്രന്ഥമാണ് ജമിസ് താ കാശീരി മൻസ് കശീർ നാട്യ അദാബുക് ത്വാരിഖ് (നിരൂപണം) .
ജമീല മാലിക് ഇംഗ്ലീഷ് വിലാസം https://ml.wikipedia.org/wiki/Jameela_malik
മലയാളചലച്ചിത്രങ്ങളിലും സീരിയലുകളിലും അഭിനയിച്ചിട്ടുള്ള ശ്രദ്ധേയായ അഭിനേത്രിയും റേഡിയോ നാടക രചയിതാവുമാണ് ജമീല മാലിക് (23 മേയ് 1946 - 27 ഫെബ്രുവരി 2020).
പൂനാ ഫിലിം ഇൻസ്റ്റിട്യൂട്ടിൽനിന്ന് അഭിനയത്തിൽ ഡിപ്ലോമ നേടിയിട്ടുണ്ട്.
ആകാശവാണിക്കായി ഇപ്പോൾ നാടകങ്ങൾ എഴുതുന്നു.
സ്കൂൾ നാടകങ്ങളിലൂടെ അഭിനയരംഗത്തെത്തി.
ഒരിക്കൽ തൃശ്ശൂർ പൂരത്തിനു മധുവിനൊപ്പം ലുബ്ധൻ ലൂക്കോസ് എന്ന നാടകത്തിൽ അഭിനയിച്ചു.
കൊല്ലം ജോനകപ്പുറത്ത് മാലിക് മുഹമ്മദിന്റെയും തങ്കമ്മ മാലിക്കിന്റെയും മകളാണ്.
ബാപ്പ മാലിക് മുഹമ്മദ് കോൺഗ്രസ് നേതാവും മുനിസിപ്പൽ കൗൺസിലറുമായിരുന്നു.
മൾഹറുൾ ഹക്,ഫസലുൽ ഹക്, സാറ എന്നിവർ സഹോദരങ്ങൾ.
ഉമ്മ തങ്കമ്മ മാലിക് ബാല്യത്തിലെ കോൺഗ്ഗ്രസിൽ ആകൃഷ്ടയായി വാർധ ആശ്രമത്തിലാണ് പഠിച്ചത്.
ഭർത്താവിന്റെ മരണശേഷം അവരും മുനിസിപ്പൽ കൗൺസിലർ ആയിട്ടുണ്ട്.
1983ൽ വിവാഹിതയായെങ്കിലും ഒരു വർഷമേ ആ ബന്ധം നീണ്ടുനിന്നുള്ളു.
എസ്.എസ്.എൽ.സി പഠനത്തിനുശേഷം പൂനെ ഫിലിം ഇൻസ്റ്റിറ്റ്യൂട്ടിൽ ചേർന്നു പഠിച്ചു.
കേരളത്തിൽ നിന്ന് പൂനെ ഇൻസ്റ്റിറ്റ്യൂട്ടിൽ ചേർന്നു പഠിക്കുന്ന ആദ്യ വനിതയാണ്.
ഇൻസ്റ്റിറ്റ്യൂട്ട് പഠനകാലത്ത് കെ.ജി. ജോർജിന്റെ ഉൾപ്പെടെ ഡിപ്ലോമ ഫിലിമുകളിലും കോഴ്സ് സിനിമകളിലും അഭിനയിച്ചു.
"ജയ് ജവാൻ ജയ് മഖാൻ", "വിലാപ്" തുടങ്ങിയ ചിത്രങ്ങളിലെല്ലാം നല്ല വേഷമായിരുന്നു.
"റാഗിങ്" ആയിരുന്നു ആദ്യപടം.
ആദ്യത്തെ കഥ, രാജഹംസം, ലഹരി തുടങ്ങി ഏതാനും ചിത്രങ്ങളിൽ നായികയായി.
വിൻസെന്റ് , അടൂർ ഭാസി , പ്രേംനസീർ , രാഘവൻ എന്നിവരോടൊത്ത് അഭിനയിച്ചിട്ടുണ്ട്.
ലക്ഷ്മി, അതിശയരാഗം എന്നീ തമിഴ് ചിത്രങ്ങളിലും നായികയായി.
"നദിയെ തേടിവന്ന കടൽ" എന്ന പടത്തിൽ ജയലളിതയോടൊപ്പം പ്രധാന കഥാപാത്രത്തെ അവതരിപ്പിച്ചു.
തമിഴ്, തെലുങ്ക്, മലയാളം, കന്നഡ ഭാഷാപടങ്ങളിലായി അമ്പതോളം ചിത്രങ്ങളിൽ അഭിനയിച്ചു.
ദൂരദർശന്റെ സാഗരിക, കയർ, മനുഷ്യബന്ധങ്ങൾ തുടങ്ങിയ സീരിയലുകളിലും അഭിനയിച്ചു.
നിരവധി ഹിന്ദി ചിത്രങ്ങൾക്ക് ഡബ്ബുചെയ്തിട്ടുണ്ട്.
ആകാശവാണിക്കുവേണ്ടി പന്ത്രണ്ടോളം നാടകങ്ങൾ എഴുതി.
ദാസ്താനി റൂഫ്, കരിനിഴൽ, തൗബ തുടങ്ങിയ നാടകങ്ങൾ ശ്രദ്ധിക്കപ്പെട്ടിട്ടുണ്ട്.
27 ഫെബ്രുവരി 2020 ന് വാർധക്യസഹജമായ അസുഖങ്ങളെത്തുടർന്ന് തിരുവനന്തപുരം പാലോടു വച്ചു അന്തരിച്ചു.
അഭിനയിച്ച സിനിമകൾ ആദ്യത്തെ കഥ 1972 റാഗിംഗ് 1973 ഏണിപ്പടികൾ 1973 രാജഹംസം 1974 നീലക്കണ്ണുകൾ 1974 രഹസ്യരാത്രി 1974 ബോയ്‌ ഫ്രണ്ട്‌ 1975 നിറമാല 1975 ഉല്ലാസയാത്ര 1975 ചോറ്റാനിക്കര അമ്മ 1976 സെക്സില്ല സ്റ്റണ്ടില്ല 1976 അവകാശം 1978 കഴുകൻ 1979 ലഹരി 1982 ഒരു മെയ്‌മാസപ്പുലരിയിൽ 1987 ഉണ്ണിക്കുട്ടന് ജോലി കിട്ടി ലക്ഷ്മി (തമിഴ്) അതിശയരാഗം(തമിഴ്) അവലംബം ↑ https://www.manoramaonline.com/literature/literaryworld/2018/05/26/jameela-malik-first-woman-from-kerala-to-graduate-from-pune-film-institute-4.html ↑ ↑ https://www.manoramaonline.com/literature/literaryworld/2018/05/18/jameela-malik-first-woman-from-kerala-to-graduate-from-pune-film-institute-2.html ↑ https://www.manoramaonline.com/literature/literaryworld/2018/05/16/jameela-malik-first-woman-from-kerala-to-graduate-from-pune-film-institute.html ↑ {{ cite news }} : Check date values in: | accessdate= and | date= ( help ) ↑ https://www.m3db.com/artists/28826
ജമിയാങ് സെറിംഗ് നംഗ്യാൽ ഇംഗ്ലീഷ് വിലാസം https://ml.wikipedia.org/wiki/Jamyang_Tsering_Namgyal
ഭൂമിശാസ്ത്രപരമായി ഇന്ത്യയിലെ ഏറ്റവും വലിയ പാർലമെന്റ് സീറ്റായ ലഡാക്ക് ലോകസഭാ മണ്ഡലത്തിൽ നിന്നുള്ള പാർലമെന്റ് അംഗമാണ് ജമിയാങ് സെറിംഗ് നംഗ്യാൽ (ജനനം: ഓഗസ്റ്റ് 4, 1985).
ലേയിലെ ലഡാക്ക് ഓട്ടോണമസ് ഹിൽ ഡെവലപ്‌മെന്റ് കൗൺസിലിലെ ഏറ്റവും പ്രായം കുറഞ്ഞ , എട്ടാമത് ചീഫ് എക്സിക്യൂട്ടീവ് കൗൺസിലർ (സിഇസി) ആയി 2018 നവംബർ 9 ന് നംഗ്യാൽ തിരഞ്ഞെടുക്കപ്പെട്ടു.
ഭാരതീയ ജനതാ പാർട്ടിയുടെ (ബിജെപി) അംഗമാണ്.
ജമിയാങ് സെറിംഗ് നംഗ്യാൽ  ആളുകൾക്ക് ജെടിഎൻ എന്നറിയപ്പെടുന്നു.
സ്റ്റാൻ‌സിൻ‌ ഡോർ‌ജിയും ശ്രീമതി. ഇഷെ പുടിത് ദമ്പതികളുടെ മകനായി   1985 ഓഗസ്റ്റ് 4 ന് മാതോ ഗ്രാമത്തിൽ ജനിച്ചു.
ലേയിലെ സെൻട്രൽ ഇൻസ്റ്റിറ്റ്യൂട്ട് ഓഫ് ബുദ്ധിസ്റ്റ് സ്റ്റഡീസിൽ നിന്ന് പന്ത്രണ്ടാം പരീക്ഷ പാസായി.
പിന്നീട് ജമ്മു സർവകലാശാലയിൽ നിന്ന് ബിരുദം പൂർത്തിയാക്കി.
രാഷ്ട്രീയത്തിൽ ചേരുന്നതിന് മുമ്പ് ജമ്മുവിലെ ഓൾ ലഡാക്ക് സ്റ്റുഡന്റ് അസോസിയേഷനും വിവിധ പദവികളിലും 2011-12 മുതൽ പ്രസിഡന്റായും സേവനമനുഷ്ഠിച്ചു.
ലേയിൽ ബിജെപി അംഗമായി രാഷ്ട്രീയത്തിൽ ചേർന്ന ശേഷം ലഡാക്ക് ശ്രീ തുപ്സ്താൻ ചേവാങിൽ നിന്ന് പാർലമെന്റ് അംഗത്തിന്റെ പ്രൈവറ്റ് സെക്രട്ടറിയായി പ്രവർത്തിച്ചു.
2015 ൽ ലേയിലെ ലഡാക്ക് ഓട്ടോണമസ് ഹിൽ ഡെവലപ്‌മെന്റ് കൗൺസിൽ തിരഞ്ഞെടുപ്പിൽ അദ്ദേഹം മാർട്ട്‌സെലാങ് നിയോജകമണ്ഡലത്തിൽ നിന്ന് മത്സരിച്ചു .
റെക്കോർഡ് മാർജിൻ നേടി അദ്ദേഹം വിജയിച്ചു ലേയിലെ ലഡാക്ക് ഓട്ടോണമസ് ഹിൽ ഡെവലപ്‌മെന്റ് കൗൺസിലിൽ കൗൺസിലറായി തിരഞ്ഞെടുക്കപ്പെട്ടു.
ചീഫ് എക്സിക്യൂട്ടീവ് കൗൺസിലർ സ്ഥാനത്ത് നിന്ന് ഡോർജയ് മോട്ടപ്പ് രാജിവച്ചതിനുശേഷം, ലേയിലെ ലഡാക്ക് ഓട്ടോണമസ് ഹിൽ ഡെവലപ്‌മെന്റ് കൗൺസിലിലേക്കുള്ള എട്ടാമത്തെ ചീഫ് എക്‌സിക്യൂട്ടീവ് കൗൺസിലറായി ജമിയാങ് സെറിംഗ് നംഗ്യാൽ തിരഞ്ഞെടുക്കപ്പെട്ടു.
2019 മാർച്ച് 29 ന് ലഡാക്ക് പാർലമെന്ററി നിയോജകമണ്ഡലത്തിൽ നിന്ന് ബിജെപി ജെടിഎനെ രംഗത്തിറക്കിയിരുന്നു 2019 ലെ ലോകസഭ എന്ന ഇന്ത്യൻ പാർലമെന്റിന്റെ ജനപ്രതിനിധിസഭയിലേക്ക് നടന്ന തിരഞ്ഞെടുപ്പിൽ,  ലഡാക്ക് നിയോജകമണ്ഡലത്തെ പ്രതിനിധീകരിച്ച് 17-ാമത് ലോക്സഭയിലാണ് അദ്ദേഹം തിരഞ്ഞെടുക്കപ്പെട്ടത്.
കേന്ദ്രഭരണ പ്രദേശങ്ങളായ ജമ്മു കശ്മീരിലെയും ലഡാക്കിലെയും 17-ാമത് ലോക്സഭയിലെ ബി.ജെ.പിയിൽ നിന്നുള്ള 3 അംഗങ്ങളിൽ ഒരാളാണ് അദ്ദേഹം.
ഇന്ത്യ രാഷ്ട്രപതി ഉത്തരവിലൂടെ ജമ്മു കശ്മീരിനുള്ള  പ്രത്യേക അവസ്ഥ റദ്ദാക്കലും ഒപ്പം ലഡാക്കിനെ കേന്ദ്രഭരണ പ്രദേശമായി പുനർനാമകരണം ഉറപ്പാക്കുന്നതിനുമുള്ള ബില്ലിനെ പിന്തുണച്ച് ഇന്ത്യൻ പാർലമെന്റിന്റെ താഴത്തെ സഭയിൽ നടത്തിയ പ്രസംഗത്തിനുശേഷം എം‌പി സെറിംഗ് മാധ്യമങ്ങളിലും സോഷ്യൽ മീഡിയയിലും പ്രാധാന്യം നേടി.
ഇതിനായി അദ്ദേഹത്തെ പ്രധാനമന്ത്രി നരേന്ദ്ര മോദിയും പ്രശംസിച്ചു.
പ്രസിദ്ധീകരിച്ച കൃതികൾ 2013 ൽ “༄ ། ། སྙན་ངག་ གི་ ལེགས་ Po Poet കവിതയുടെ സമ്മാനം” എന്ന കവിതാ പുസ്തകം രചിക്കുകയും പ്രസിദ്ധീകരിക്കുകയും ചെയ്തു ഡെയ്‌ലി എക്‌സൽസിയർ 2014 മാർച്ച് 11 ന് പ്രസിദ്ധീകരിച്ച “ലഡാക്കിനുള്ള ഡിവിഷണൽ സ്റ്റാറ്റസ്- അതിന്റെ പ്രത്യാഘാതം” എന്ന ലേഖനം രചിച്ചു “ഇന്ത്യൻ ഭരണഘടനയുടെ എട്ട് ഷെഡ്യൂളിൽ ഭോതി ഭാഷ ഉൾപ്പെടുത്തൽ” എഴുതിയ ലേഖനം 2012 ലെ പ്രധാന കഥയായി ഹിമാലയൻ കൾച്ചറൽ ഹെറിറ്റേജ് ഫ Foundation ണ്ടേഷൻ പ്രസിദ്ധീകരിച്ചു അവലംബം പുറത്തേക്കുള്ള കണ്ണികൾ ജമിയാങ് സെറിംഗ് നംഗ്യാലിന്റെ ട്വിറ്റർ പ്രൊഫൈൽ
ജമീല പ്രകാശം ഇംഗ്ലീഷ് വിലാസം https://ml.wikipedia.org/wiki/Jameela_Prakasam
പതിമൂന്നാം കേരളാ നിയമസഭയിൽ കോവളത്തെ പ്രതിനിധീകരിക്കുന്ന എം.എൽ.എ.യും , പ്രമുഖ ഇടതുപക്ഷ രാഷ്ട്രീയ പ്രവർത്തകയുമാണ് ജമീല പ്രകാശം .
(ജനനം :19 മേയ് 1957).
ജനതാദൾ സ്ഥാനാർത്ഥിയായാണ് മത്സരിച്ചത്.
മുൻ മന്ത്രി നീലലോഹിതദാസൻ നാടാരുടെ ഭാര്യയാണ്.
മുൻ എം.എൽ.എ. ആർ. പ്രകാശത്തിന്റെയും ലില്ലി പ്രകാശത്തിന്റെയും മകളായി 1957-ൽ ജനനം.
കൊല്ലം എസ്.എൻ. കോളേജിൽ നിന്ന് ബി.എസ്.സി. സുവോളജിയിൽ ബിരുദം.
പിന്നീട് തിരുവനന്തപുരം ഗവ.
മെഡിക്കൽ കോളേജിൽ എംബിബിഎസിന് പ്രവേശനം ലഭിച്ചു.
റിസർവ് ബാങ്ക് ക്ലർക്ക് ഉദ്യോഗം ലഭിച്ചപ്പോൾ പഠനം ഉപേക്ഷിച്ച് ജോലിക്ക് ചേർന്നു.
പിന്നീട് എസ്.ബി.ടി. ഓഫീസർ തസ്തികയിൽ ജോലി.
ഔദ്യോഗികജീവിതത്തിനിടയിൽ തിരുവനന്തപുരം ലോ അക്കാദമിയിൽനിന്ന് എൽ.എൽ.ബി പാസായി.
ഇന്ദിരാഗാന്ധി ഓപ്പൺ യൂണിവേഴ്സിറ്റിയിൽനിന്ന് എംബിഎ നേടി.
സ്റേറ്റ് ബാങ്ക് ഓഫ് ട്രാവൻകൂറിൽ  ഉദ്യോഗസ്ഥയായിരുന്നു.
ഡെപ്യൂട്ടി ജനറൽ മാനേജരായിക്കെ സ്വയം വിരമിച്ചു.
കോവളം നിയമസഭാതിരഞ്ഞെടുപ്പിൽ മൽസരിച്ചാണ് പൊതുരംഗത്തേക്ക് കടന്നുവന്നത്.
അധികാരങ്ങൾ കൊല്ലം എസ്എൻ കോളേജിൽ പഠിക്കവെ യൂണിവേഴ്സിറ്റി യൂണിയൻ കൌൺസിലറും കേരള യൂണിവേഴ്സിറ്റി വൈസ് ചെയർപേഴ്സനുമായിട്ടുണ്ട് കുടുംബം
1976ൽ എ. നീലലോഹിതദാസൻ നാടാരുമായി വിവാഹം.
മക്കൾ - ദീപ്തി, ദിവ്യ (മരണപ്പെട്ടു).
ജമീല ബൂഹിറദ്
അൾജീരിയൻ സ്വാതന്ത്ര്യസമരത്തിലെ ഒരു തീവ്ര ദേശീയവാദി നേതാവാണ് ജമീല ബൂഹിറദ് ( അറബി : جميلة بوحيرد ‬ , ജനനം സി. 1935 ).
അൾജീരിയയിലെ ഫ്രഞ്ച് കൊളോണിയൽ ഭരണത്തെ എതിർത്ത ജമീല നാഷണൽ ലിബറേഷൻ ഫ്രണ്ട്, നാഷണൽ ലിബറേഷൻ ആർമി എന്നിവയിൽ സജീവ പ്രവർത്തകയായിരുന്നു.
2020-ൽ തുനീഷ്യ തങ്ങളുടെ ബഹുമതിയായ ഓർഡർ ഓഫ് റിപ്പബ്ലിക് (ഗ്രാൻഡ് ഓഫീസർ) നൽകി ജമീലയെ ബഹുമാനിച്ചിരുന്നു .
അൾജീരിയക്കാരനായ പിതാവിനും തുനീഷ്യക്കാരിയായ മാതാവിനും ജനിച്ച ജമീല , അൾജീരിയയിലെ ഒരു ഫ്രഞ്ച് സ്കൂളിലാണ് പഠനം നടത്തിയത്.
ഫ്രെഞ്ച് സ്കൂളിൽ വിദ്യാർത്ഥികളെല്ലാം രാവിലെ ഫ്രാൻസ് എന്റെ മാതൃരാജ്യമാണ് എന്ന് പ്രതിജ്ഞ ചെയ്യുമ്പോൾ അൾജീരിയ എന്റെ മാതൃരാജ്യമാണ് എന്ന് വിളിച്ചുപറഞ്ഞതിന് പ്രിൻസിപ്പൽ കുട്ടിയായ ജമീലയെ ശിക്ഷിച്ചിരുന്നു.
ഇതോടെ അൾജീരിയൻ ദേശീയതയിലേക്ക് ഉള്ള ജമീലയുടെ പ്രവേശനം സംഭവിക്കുകയായിരുന്നു.
അവരുടെ സഹോദരന്മാർ ഇതിനിടെ തന്നെ നാഷണൽ ലിബറേഷൻ ഫ്രണ്ടിൽ സജീവമായിരുന്നതിനാൽ ജമീലയും ഉടനെ തന്നെ മുന്നണിയിൽ ചേർന്നു.
വിദ്യാഭ്യാസ കാലത്ത് തന്നെ അൾജീരിയൻ നാഷണൽ ലിബറേഷൻ ഫ്രണ്ടിൽ ചേർന്ന അവർ സംഘടനയിൽ ഒരു ഓഫീസർ ആയി പ്രവർത്തിച്ചു വന്നു.
ഫ്രണ്ട് കമാണ്ടറായിരുന്ന യാസിഫ് സാദിയുടെ സഹായിയായി കൂടി അവർ പ്രവർത്തിച്ചു വന്നു .
മുന്നണിയിൽ വളരെ പെട്ടെന്ന് തന്നെ ഉന്നതങ്ങളിലേക്ക് ജമീല വളർന്നു.
ദ ഇൻസ്റ്റാളേഴ്സ് ഓഫ് ബോംബ്സ് (അൾജീരിയ വാർ).
1957-ൽ കസ്ബയിലെ വലിയ ഒരു പ്രകടനത്തിനിടെ ഫ്രെഞ്ചുകാരുടെ പിടിയിലായ ജമീല, 17 ദിവസത്തോളം നീണ്ട ക്രൂരപീഡനങ്ങൾക്ക് ഇരയായതായി അവർ വെളിപ്പെടുത്തുന്നുണ്ട്.
പീഡനമേൽക്കുമ്പോളെല്ലാം അൾജീരിയ തന്റെ മാതൃരാജ്യം എന്ന് ആവർത്തിച്ചു പറഞ്ഞതല്ലാതെ ഇതിനിടയിലൊന്നും താൻ ഒരു രഹസ്യ വിവരവും വെളിപ്പെടുത്തുകയുണ്ടായില്ലെന്ന് അവർ പറയുന്നു.
1957 ജുലൈയിൽ കഫേ ബോംബിങ് കേസിൽ മറ്റൊരു വിപ്ലവ പ്രവർത്തകയായ ജമീല ബൗസക്കൊപ്പം കേസിൽ പെട്ടതോടെ ഫ്രെഞ്ച് നിയമജ്ഞനായിരുന്ന ജാക്വസ് വെർഗാസ് ഇവർക്കായി വാദിച്ചു.
പ്രശസ്തമായ ഈ വിചാരണയിൽ ഈ സംഭവം ഫ്രെഞ്ച് അധികൃതർ നിർമ്മിച്ചെടുത്തതാണെന്ന് അദ്ദേഹം വാദിച്ചു.
എന്നാൽ ഈ വാദങ്ങളൊന്നും മുഖവിലക്കെടുക്കാതെ ഫ്രെഞ്ച് കോടതി ജമീലയെ ഗില്ലറ്റിൻ ഉപയോഗിച്ചുള്ള വധശിക്ഷക്ക് വിധേയമാക്കാൻ വിധിച്ചു.
വിധി വന്നതോടെ ഈ വധശിക്ഷക്കെതിരെ ജാക്വസ് വെർഗാസ് ഹരജി സമർപ്പിച്ചു.
കൂടാതെ രാജ്യത്തുടനീളം ഈ വധശിക്ഷക്കെതിരെ വൻ പ്രതിഷേധം ഉയർന്നു വന്നു.
മൊറോക്കോയിലെ ലൈലാ രാജകുമാരി ഫ്രെഞ്ച് പ്രസിഡന്റിനെ ബന്ധപ്പെട്ട് വധശിക്ഷ ഒഴിവാക്കാനായി അപേക്ഷിച്ചു.
വധശിക്ഷ അങ്ങനെ ഒഴിവാക്കപ്പെട്ടു എങ്കിലും 1962 വരെ ജയിലിൽ തന്നെ തുടർന്നു .
അൾജീരിയൻ യുദ്ധത്തിന്റെ അവസാനത്തോടെ മറ്റു തടവുകാരോടൊപ്പം ജമീലയും വിമോചിതയായി.
ജാക്വസ് വെർഗാസ് ഫ്രെഞ്ച് ഭരണകൂടത്തിന്റെ ശത്രുവായി ഇതോടെ മാറിയിരുന്നു.
നിരവധി വധശ്രമങ്ങൾ ഇദ്ദേഹത്തിനെതിരെ നടന്നു എങ്കിലും അതിനെ അതിജീവിച്ച അദ്ദേഹം അൾജീരിയൻ സ്വാതന്ത്ര്യത്തിന് ശേഷം ജമീലയെ വിവാഹം കഴിച്ചു.
മിറിയം, ലൈസ് എന്നീ മക്കൾ അവർക്കുണ്ടായി.
1970-ൽ ഏഴ് വർഷത്തെ ദാമ്പത്യം വേർപിരിഞ്ഞതോടെ ജമീല , അൾജീരിയൻ വിമൻ അസോസിയേഷന്റെ അധ്യക്ഷസ്ഥാനം വഹിച്ചു.
രാഷ്ട്രത്തിന്റെ പ്രസിഡന്റായിരുന്ന അഹ്‌മദ് ബിൻ ബെല്ലയുടെ വിമർശകയായിരുന്നു ജമീല.
സ്വതന്ത്ര അൾജീരിയയിൽ സ്ത്രീ അവകാശങ്ങൾക്കും തുല്യതക്കും വേണ്ടി പ്രവർത്തിക്കുന്ന ജമീല, മേഖലയിലും മധ്യപൗരസ്ത്യ ദേശങ്ങളിലും തന്റെ പ്രവർത്തന മേഖലയിലെ അറിയപ്പെടുന്ന വ്യക്തിത്വമാണ് .
അൾജീരിയയുടെ തലസ്ഥാനമായ അൾജിയേഴ്സിൽ താമസിക്കുന്ന ജമീല ബൂഹറിദ്, 2019 ലെ അൾജീരിയൻ പ്രതിഷേധങ്ങൾ ഉൾപ്പെടെയുള്ള പ്രതിഷേധങ്ങളിലും മാർച്ചുകളിലും സജീവമാണ്.
1966-ൽ ദ ബാറ്റിൽ ഓഫ് അൾജിയേഴ്സ് എന്ന സിനിമയിൽ മൂന്ന് ബോംബർമാരിൽ ഒരാളായി ജമീല ചിത്രീകരിക്കപ്പെടുന്നു.
ഈജിപ്ഷ്യൻ സംവിധായകൻ യൂസഫ് ഷാഹിന്റെ ജമീല, ദ അൾജീരിയൻ (1958), ജാക്വസ് വെർഗാസിനെ കുറിച്ചുള്ള ടെറേഴ്സ് അഡ്വക്കേറ്റ് (ഡോക്യുമെന്ററി) എന്നീ ചിത്രങ്ങളിലും ജമീല ബൂഹറിദ് ചിത്രീകരിക്കപ്പെട്ടു.
ജമാൽപൂർ ലേലി
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ജമാൽപൂർ ലേലി.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ജമാൽപൂർ ലേലി സ്ഥിതിചെയ്യുന്നത്.
ജമാൽപൂർ ലേലി വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ജമാൽപൂർ ലേലി ൽ 306 വീടുകൾ ഉണ്ട്.
ആകെ ജനസംഖ്യ 1524 ആണ്.
ഇതിൽ 814 പുരുഷന്മാരും 710 സ്ത്രീകളും ഉൾപ്പെടുന്നു.
ജമാൽപൂർ ലേലി ലെ സാക്ഷരതാ നിരക്ക് 65.62 ശതമാനമാണ്.
ജമാൽപൂർ ലേലി ലെ 6 വയസ്സിനു താഴെയുള്ള കുട്ടികളുടെ എണ്ണം 186 ആണ്.
ഇത് ജമാൽപൂർ ലേലി ലെ ആകെ ജനസംഖ്യയുടെ 12.2 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 443 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 422 പുരുഷന്മാരും 21 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 78.56 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 28.22 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജമാൽപൂർ ലേലി ലെ 465  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 306 - - ജനസംഖ്യ 1524 814 710 കുട്ടികൾ (0-6) 186 111 75 പട്ടികജാതി 465 239 226 പട്ടിക വർഗ്ഗം 0 0 0 സാക്ഷരത 65.62 % 57.1 % 42.9 % ആകെ ജോലിക്കാർ 443 422 21 ജീവിതവരുമാനമുള്ള ജോലിക്കാർ 348 336 12 താത്കാലിക തൊഴിലെടുക്കുന്നവർ 125 118 7 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ജമീ ഡ്വയർ ഇംഗ്ലീഷ് വിലാസം https://ml.wikipedia.org/wiki/Jamie_Dwyer
ജാമി ഡ്വയർ OAM (മാർച്ച് 12, 1979) ഒരു ഓസ്ട്രേലിയൻ ഹോക്കി താരമാണ്.
വെസ്റ്റേൺ ഓസ്ട്രേലിയ യിൽ പെർത്തിൽ നടന്ന മെൽവിൽ ടൊയോട്ടേ  ലീഗിലെ വൈഎംസിഎ കോസ്റ്റൽ സിറ്റി ഹോക്കി ക്ലബിലാണ് അദ്ദേഹം ഇപ്പോൾ കളിക്കുന്നത്.
ഓസ്ട്രേലിയൻ ഹോക്കി ലീഗിൽ ക്യൂൻസ്ലാൻറ് ബ്ലെയ്ഡ്സിന് വേണ്ടി അദ്ദേഹം കളിച്ചിട്ടുണ്ട്.
1995-ൽ ഓസ്ട്രേലിയയിൽ ജൂനിയർ കളിക്കാരനായി അരങ്ങേറ്റം കുറിച്ചു.
2001 -ൽ മുതിർന്ന താരമാകുകയും ചെയ്തു.
ഓസ്ട്രേലിയയ്ക്കായി 350 ലധികം മത്സരങ്ങളിൽ ജയിച്ച അദ്ദേഹം 220 ഗോളുകൾ നേടി.
ഒളിമ്പിക്സ് 2004 സമ്മർ ഒളിമ്പിക്സിൽ ഓസ്ട്രേലിയയെ പ്രതിനിധീകരിച്ചിട്ടുണ്ട്.
അവിടെ അദ്ദേഹം ഒരു സ്വർണ്ണ മെഡലും 2008 സമ്മർ ഒളിമ്പിക്സിലും 2012 സമ്മർ ഒളിമ്പിക്സിലും വെങ്കല മെഡൽ നേടി..
2006- ലെ കോമൺവെൽത്ത് ഗെയിംസിൽ ഓസ്ട്രേലിയയെ പ്രതിനിധീകരിച്ചു.
2010- ലെ കോമൺവെൽത്ത് ഗെയിംസിലും അദ്ദേഹം സ്വർണ്ണം നേടി.
2002- ലെ മെൻസ് ഹോക്കി വേൾഡ് കപ്പിലും 2006 മെൻസ് ഹോക്കി ലോകകപ്പിലും വെള്ളി മെഡലുകൾ നേടി.
2010- ലെ പുരുഷ ഹോക്കി ലോകകപ്പിൽ സ്വർണ്ണ മെഡൽ നേടി.
ക്യൂൻസ്ലൻഡിലെ റോക് ഹ്ട്പ്ടണിൽ 1979 മാർച്ച് 12 ന് ജമി ഡ്വയർ ജനിച്ചു.
ഫെറ്റസ് അദ്ദേഹത്തിന്റെ വിളിപ്പേര് ആണ്.
ഒരു ബാലനായിരിക്കെ അദ്ദേഹം ക്രിക്കറ്റ് കളിച്ചു.
ബ്രിസ്ബേൻ ലയൺസിന്റെ വളരെക്കാലത്തെ ആരാധകനായ അദ്ദേഹം ആസ്ട്രേലിയൻ റൂൾസ് ഫാൻറസി ഫുട്ബോളിലും കളിക്കുന്നു.
ഡ്വയർ അവർക്ക് വേണ്ടി കളിക്കുമ്പോൾ അദ്ദേഹത്തിന്റെ കസിൻ മാത്യൂ ഗോഡ്സ് ദേശീയ ടീമംഗമാണ്.
ഹോളണ്ടിലെ പ്രൊഫഷണൽ ഹോക്കിയിൽ കളിക്കുമ്പോൾ അദ്ദേഹത്തിന്റെ ഭാവി ഭാര്യയെ കണ്ടുമുട്ടി.
ഈ ദമ്പതികൾക്ക് ഇപ്പോൾ രണ്ട് ആൺകുട്ടികൾ ഉണ്ട്.
ദേശീയ ടീമിനെ അടിസ്ഥാനമാക്കിയുള്ള കളിക്കാരൻ ആകാൻ വേണ്ടിയാണ് അദ്ദേഹം വെസ്റ്റേൺ ഓസ്ട്രേലിയയിലെ പെർത്തിൽ എത്തിയത് .
മുൻ ടെസ്റ്റ് ക്രിക്കറ്റ് കളിക്കാരനായ സ്റ്റുവർട്ട് മക്ഗില്ലാണ് അദ്ദേഹത്തിന്റെ ഇപ്പോഴത്തെ മാനേജർ.
അവലംബം ബാഹ്യ ലിങ്കുകൾ Jamie Dwyer official website
ജമീല അന്ന ഷാഫർ ഇംഗ്ലീഷ് വിലാസം https://ml.wikipedia.org/wiki/Jamila_Sch%C3%A4fer
അലയൻസ് 90/ദ ഗ്രീൻസിന്റെ ഒരു ജർമ്മൻ രാഷ്ട്രീയക്കാരിയാണ് ജമീല അന്ന ഷാഫർ (ജനനം: 30 ഏപ്രിൽ 1993) മ്യൂണിച്ച് സൗത്ത് ജില്ലയെ പ്രതിനിധീകരിച്ച് 2021 ലെ തിരഞ്ഞെടുപ്പ് മുതൽ ജർമ്മൻ ബുണ്ടെസ്റ്റാഗിൽ അംഗമായി സേവനമനുഷ്ഠിക്കുന്നു.
2018 മുതൽ 2022 വരെ അവർ അന്നലീന ബെയർബോക്കിന്റെയും റോബർട്ട് ഹാബെക്കിന്റെയും നേതൃത്വത്തിൽ പാർട്ടിയുടെ ഡെപ്യൂട്ടി ചെയർമാരിൽ ഒരാളായി സേവനമനുഷ്ഠിച്ചു.
ഒരു ഫിസിയോതെറാപ്പിസ്റ്റിന്റെയും കമ്പ്യൂട്ടർ ശാസ്ത്രജ്ഞന്റെയും മകളായി ജനിച്ച ഷാഫർ മ്യൂണിക്കിലെ ഗ്രോഹാഡെർൺ ജില്ലയിലാണ് വളർന്നത്.
2015 മുതൽ 2017 വരെ, ഗ്രീൻ പാർട്ടിയുടെ യുവജന സംഘടനയായ ഗ്രീൻ യൂത്തിന്റെ ചെയർമാനായിരുന്നു ഷാഫർ.
2018 മുതൽ 2022 വരെ, സഹ-ചെയർമാരായ അന്നലീന ബെയർബോക്ക്, റോബർട്ട് ഹാബെക്ക് എന്നിവരെ ചുറ്റിപ്പറ്റിയുള്ള ഗ്രീൻ പാർട്ടിയുടെ ദേശീയ നേതൃത്വത്തിന്റെ ഭാഗമായിരുന്നു ഷാഫർ.
അവിടെ അവർ യൂറോപ്യൻ, അന്തർദേശീയ കാര്യങ്ങളിൽ പാർട്ടിയുടെ പ്രവർത്തനങ്ങൾ ഏകോപിപ്പിച്ചു.
2021-ലെ ജർമ്മൻ ഫെഡറൽ തെരഞ്ഞെടുപ്പിൽ മ്യൂണിക്ക് സൗത്തിലെ ബുണ്ടെസ്റ്റാഗ് അംഗമായി ഷാഫർ തിരഞ്ഞെടുക്കപ്പെട്ടു.
തെരഞ്ഞെടുപ്പിനെത്തുടർന്ന് സോഷ്യൽ ഡെമോക്രാറ്റിക് പാർട്ടി (എസ്പിഡി), ഗ്രീൻ പാർട്ടി, ഫ്രീ ഡെമോക്രാറ്റിക് പാർട്ടി (എഫ്ഡിപി) എന്നിവയുടെ ട്രാഫിക് ലൈറ്റ് സഖ്യം രൂപീകരിക്കുന്നതിനുള്ള ചർച്ചകളിൽ, യൂറോപ്യൻ കാര്യങ്ങളെക്കുറിച്ചുള്ള വർക്കിംഗ് ഗ്രൂപ്പിലെ പാർട്ടിയുടെ പ്രതിനിധി സംഘത്തിന്റെ ഭാഗമായിരുന്നു ഷാഫർ.
ഉഡോ ബുൾമാൻ, ഫ്രാൻസിസ്ക ബ്രാന്റ്നർ, നിക്കോള ബിയർ എന്നിവർ സഹ-അധ്യക്ഷന്മാരാണ്.
പാർലമെന്റിൽ, ബജറ്റ് കമ്മിറ്റിയിലും (2021 മുതൽ), വിദേശകാര്യ സമിതിയിലും (2021 മുതൽ) ഐക്യരാഷ്ട്രസഭയിലെ സബ്കമ്മിറ്റിയിലും (2022 മുതൽ) ഷാഫർ സേവനമനുഷ്ഠിക്കുന്നു.
ബജറ്റ് കമ്മിറ്റിയിൽ, ഫെഡറൽ ഫോറിൻ ഓഫീസിന്റെ വാർഷിക ബജറ്റിലെ പാർലമെന്ററി ഗ്രൂപ്പിന്റെ റിപ്പോർട്ടറാണ് അവർ.
രാഷ്ട്രീയ നിലപാടുകൾ
ഗ്രീൻ പാർട്ടിക്കുള്ളിൽ, ഷാഫർ ഇടതുപക്ഷത്തിന്റെ ഭാഗമായി കണക്കാക്കപ്പെടുന്നു.
അവർ ഒരു സസ്യാഹാരിയാണ്.
2022-ന്റെ തുടക്കത്തിൽ, പാർട്ടിയുടെ ഫെഡറൽ ഓഫീസിലെ എല്ലാ ജീവനക്കാർക്കും അതേ സമയം അതിന്റെ ബോർഡിനും 2020-ൽ നൽകിയിരുന്ന 'കൊറോണ ബോണസ്' എന്ന് വിളിക്കപ്പെടുന്ന പേയ്‌മെന്റിന്റെ പേരിൽ ഗ്രീൻ പാർട്ടിയുടെ മുഴുവൻ നേതൃത്വ ബോർഡിലേക്കും ബെർലിൻ പബ്ലിക് പ്രോസിക്യൂട്ടറുടെ ഓഫീസ് ആരംഭിച്ച തട്ടിപ്പ് അന്വേഷണത്തിന്റെ ആറ് വിഷയങ്ങളിൽ ഒരാളായി ഷാഫർ മാറി.
ബെർലിനിലെ വെയ്‌സെൻസി ജില്ലയിലാണ് ഷാഫർ താമസിക്കുന്നത്.
ജമാൽപൂർ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ജമാൽപൂർ.
കപൂർത്തല ജില്ല ആസ്ഥാനത്തുനിന്നും 88  കിലോമീറ്റർ അകലെയാണ് ജമാൽപൂർ സ്ഥിതിചെയ്യുന്നത്.
ജമാൽപൂർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ജമാൽപൂർ ൽ 356 വീടുകൾ ഉണ്ട്.
ആകെ ജനസംഖ്യ 1908 ആണ്.
ഇതിൽ 995 പുരുഷന്മാരും 913 സ്ത്രീകളും ഉൾപ്പെടുന്നു.
ജമാൽപൂർ ലെ സാക്ഷരതാ നിരക്ക് 66.82 ശതമാനമാണ്.
ജമാൽപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 221 ആണ്.
ഇത് ജമാൽപൂർ ലെ ആകെ ജനസംഖ്യയുടെ 11.58 ശതമാനമാണ്.
ഇതിൽ 545 പുരുഷന്മാരും 128 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 74.29 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 163.93 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജമാൽപൂർ ലെ 1746  പേർ പട്ടിക ജാതി വിഭാഗത്തിൽ പെടുന്നു.